شەفەق نیوز/ فرووشتنەیل بانک ناوەندی عراقی لە پارەی گران، ئمڕوو سێشەممە، داوەزیا تا بڕەسێدە  ٢٠٣ ملیۆن دۆلار.
پەیامنێر ئاژانس شەفەق نیوز وت: بانک ناوەندی عراقی لە بانگەشەی فرووشتن پارە بیگانەکان ئمڕوو، داوەزینیگ لە فرووشتنەکانی وەڕێژەی ٢،٧٪ وەخوەی دی، تا بڕەسێدە ٢٠٣ مەلیۆن و ٦٥٤ هەزار و ١٢٤ دۆلار، بانکەگە وە نرخ ١٤٦٠ دینار ئەرا هەر یەک دۆلار پووشادەی، وە بەراوردی وەگەرد دوێەکە دووشەممە  ک فرووشتنەکانی رەسیە ٢٠٩ مەلیۆن و ٤٥٤ هەزارەو ٦٥٩ دۆلار.
وتیش؛ گشت فرووشتنەیل ئەرا پاڵپشتی بنمایەکان لە دەیشت وەشیوەی هەواڵە و چەک چگن، وبانکەکان بایی ١٨ مەلیۆن و ٢١٠ هەزار دۆلار وە شیوەی کاش سەنن.
پەیامنێرەگەمان ئاماژە کرد ک ٣١ بانک  داواکاریەیل پاڵپشتی بنمایەگان لە دەیشت جیوەجی کردن، و ١٨ بانک داواکاریەیل کاش جیوەجی کردن.
